आमतौर पर हर कक्षा में केवल कुछ ही छात्र होते हैं जो मन लगाकर पढ़ाई करते हैं, बाकी सभी छात्र माता-पिता के कहने पर ही स्कूल जाते और पढ़ाई करते हैं. कुछ छात्रों के माता-पिता को तो पढ़ाई के लिए बहुत पीछे पड़ना होता है तभी वो मुश्किल से परीक्षाओं में पास हो पाते हैं. ऐसे में माता-पिता को भी परेशानी होती है और छात्रों को भी स्ट्रेस रहता है. कितनी बार तो छात्रों को यह ख़याल आता है कि उन्हें क्यूं रोज़ स्कूल जाना पड़ता है या फिर पढ़ाई करके उनकी ज़िन्दगी कैसे बेहतर हो सकती है? और आजकल तो सोशल मीडिया का ज़माना है जहां कम पढ़े-लिखे लोग भी अच्छे से अपना करियर बनाकर सभी के लिए प्रेरणा बनते हैं, जिससे छात्रों को ऐसे करियर ऑप्शंस के बारें में पता चलता है जहां पढ़ाई को कम महत्त्व दिया जाता है जैसे की ट्रैवलिंग, फोटोग्राफी, म्यूजिक, मॉडलिंग आदि. यह सभी करियर भी छात्रों को पढ़ाई से दूर करने के कारण भी बनते है. हालाँकि, छात्र इन करियर ऑप्शंस के लिए पढ़ाई छोड़ दें यह ज़रूरी नहीं है इसलिए यह समझना बहुत ज़रूरी है की छात्रों के पढ़ाई छोड़ देने से क्या प्रभाव हो सकते है? उन्हें पढ़ाई छोड़ देनी चाहिए या नहीं?